CELEX: 32017D1791
Language: da
Date: 2017-10-04 00:00:00
Title: Kommissionens gennemførelsesafgørelse (EU) 2017/1791 af 4. oktober 2017 om fastsættelse af, at en midlertidig suspension af den præferencetold, som er fastsat i henhold til artikel 15 i Europa-Parlamentets og Rådets forordning (EU) nr. 20/2013, ikke er hensigtsmæssig for import af bananer med oprindelse i Guatemala

5.10.2017   
            
            
               DA
            
            
               Den Europæiske Unions Tidende
            
            
               L 257/1
            
         KOMMISSIONENS GENNEMFØRELSESAFGØRELSE (EU) 2017/1791
   af 4. oktober 2017
   om fastsættelse af, at en midlertidig suspension af den præferencetold, som er fastsat i henhold til artikel 15 i Europa-Parlamentets og Rådets forordning (EU) nr. 20/2013, ikke er hensigtsmæssig for import af bananer med oprindelse i Guatemala
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 20/2013 af 15. januar 2013 om gennemførelse af den bilaterale beskyttelsesklausul og stabiliseringsmekanismen for bananer i aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (1), særlig artikel 15, stk. 2, og
   ud fra følgende betragtninger:
   
               (1)
            
            
               Der indførtes en stabiliseringsmekanisme for bananer ved aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (2) (»aftalen«), som trådte midlertidigt i kraft i de mellemamerikanske lande i 2013 og specifikt i Guatemala den 1. december 2013.
            
         
               (2)
            
            
               Ifølge denne stabiliseringsmekanisme, som blev indført ved forordning (EU) nr. 20/2013, kan Kommissionen, når en udløsende importmængde af friske bananer (position 0803 00 19 i Den Europæiske Unions kombinerede nomenklatur af 1. januar 2012) fra et af de pågældende lande er overskredet, ved en gennemførelsesretsakt, der skal vedtages i overensstemmelse med hasteproceduren i artikel 14, stk. 4, i forordning (EU) nr. 20/2013, enten midlertidigt suspendere den præferencetold, der finder anvendelse på importen af friske bananer for det pågældende land, eller fastsætte, at en sådan suspension ikke er hensigtsmæssig.
            
         
               (3)
            
            
               Importen til Unionen af friske bananer med oprindelse i Guatemala overskred den 23. august 2017 den tærskel på 67 500 ton, der var blevet fastsat i aftalen.
            
         
               (4)
            
            
               I henhold til artikel 15, stk. 3, i forordning (EU) nr. 20/2013 har Kommissionen derfor taget hensyn til den virkning, som den pågældende import har på situationen på EU-markedet for bananer, for at afgøre, om præferencetolden bør suspenderes. Kommissionen har undersøgt den pågældende imports betydning for prisniveauet i Unionen, udviklingen i importen fra andre kilder samt den generelle stabilitet på EU-markedet for friske bananer.
            
         
               (5)
            
            
               Importen af friske bananer fra Guatemala udgjorde kun 2 % af den samlede import til Unionen af friske bananer, som var omfattet af stabiliseringsmekanismen for bananer, da importmængden overskred tærsklen for 2017. Desuden tegner Guatemala sig blot for 1,8 % af den samlede import af friske bananer til Unionen.
            
         
               (6)
            
            
               Importen fra store eksportlande, med hvem Unionen også har frihandelsaftaler, navnlig Colombia, Costa Rica og Ecuador, udgjorde hhv. 47,4 %, 51,1 % og 50,4 % af deres respektive tærskler. De »uudnyttede« mængder under stabiliseringsmekanismen (ca. 3 mio. ton) er væsentligt højere end den samlede import fra Guatemala til dato (68 400 ton).
            
         
               (7)
            
            
               Importprisen fra Guatemala var i gennemsnit på 573 EUR pr. ton i de første seks måneder af 2017, hvilket er 15 % lavere end de gennemsnitlige priser på den øvrige import af friske bananer til Unionen. Importmængden forblev dog på et meget lavt niveau, som nævnt i betragtning 5.
            
         
               (8)
            
            
               Den gennemsnitlige engrospris for bananer på EU-markedet følger normalt en nedadgående tendens indtil udgangen af juli og stiger efterfølgende. I tråd hermed var den gennemsnitlige engrospris for bananer (uanset oprindelse) i juli 2017 (918 EUR/ton) netop 8 % lavere end den gennemsnitlige pris for det første halvår. Beregnet hen over tre uger ligger den gennemsnitlige engrospris på gule bananer produceret i EU i juli 2017 (910 EUR/ton) dog på niveau med det observerede prisniveau i det foregående år (henholdsvis 910 EUR/ton, 880 EUR/ton og 900 EUR/ton).
            
         
               (9)
            
            
               Der er således på nuværende tidspunkt hverken tegn på, at EU-markedets stabilitet er blevet forstyrret af importen af friske bananer fra Guatemala i mængder, der ligger ud over den definerede årlige udløsende importmængde, eller at dette har haft nogen betydelig indvirkning på EU-producenternes situation.
            
         
               (10)
            
            
               Der er hverken tegn på fare for alvorlig forværring eller på alvorlig forværring af den økonomiske situation i regionerne i EU's yderste periferi i august 2017.
            
         
               (11)
            
            
               Derfor synes en suspension af præferencetolden på importen af bananer med oprindelse i Guatemala ikke at være hensigtsmæssig på nuværende tidspunkt.
            
         
               (12)
            
            
               I betragtning af at den årlige udløsende mængde er blevet overskredet allerede i august, og selv om den samlede import fra Guatemala til EU-markedet er lav, vil Kommissionen fortsætte sin overvågning i denne henseende og vil i rette tid revurdere situationen på bananmarkedet, hvilket kan føre til indførelsen af foranstaltninger, hvis det skønnes nødvendigt —
            
         VEDTAGET DENNE AFGØRELSE:
   Artikel 1
   Den midlertidige suspension af præferencetold på importen af friske bananer henhørende under position 0803 00 19 i Den Europæiske Unions kombinerede nomenklatur og med oprindelse i Guatemala er ikke hensigtsmæssig.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 4. oktober 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 17 af 19.1.2013, s. 13.
   
      (2)  EUT L 346 af 15.12.2012, s. 1.